หุ้นเช้า18ธ.ค.ปิดลบ7.77จุด
หุ้นเช้า18ธ.ค.ปิดที่ 1,351.32 จุด ลดลง 7.77 จุด มูลค่าการซื้อขาย 21,284.23 ล้านบาท
18 ธ.ค. 2555

หุ้นเช้า18ธ.ค.ปิดที่ 1,351.32 จุด ลดลง 7.77 จุด มูลค่าการซื้อขาย 21,284.23 ล้านบาท  
ดัชนีหุ้นเช้าวันที่ 18 ธ.ค.เคลื่อนไหวในกรอบแคบก่อนปิดที่ 1,351.32 จุด ลดลง 7.77 จุด หรือ 0.57 % มูลค่าการซื้อขาย 21,284.23 ล้านบาท 
บล.ดีบีเอส วิคเคอร์ส (ประเทศไทย) ระบุว่า ตลาดหุ้นมีปัจจัยหนุนจากความหวังทางบวกว่าประธานาธิบดีโอบามากับสภาคองเกรสน่าจะบรรลุข้อตกลงเพื่อหลีกเลี่ยงภาวะหน้าผาการคลังได้ในไม่ช้านี้ โดยล่าสุดมีข่าวว่านายจอห์น โบห์เนอร์ ประธานสภาผู้แทนราษฎรสหรัฐจากพรรครีพับลิกันเห็นชอบกับข้อเสนอที่ให้มีการเก็บภาษีกับคนรวยมากขึ้นของนายโอบามา สำหรับยูโรโซน แม้ว่าเศรษฐกิจ ไตรมาส 4  จะซบเซามากขึ้นและยังอ่อนแอต่อในปี2556 แต่การปฏิรูปการคลังและการแก้ปัญหาการเงินมีความคืบหน้ามากขึ้น 
ส่วนเศรษฐกิจจีนมีแนวโน้มดีขึ้นในไตรมาส 4 และต่อเนื่องในปีหน้า เพราะอุปสงค์ในประเทศที่แข็งแกร่งขึ้น ทาง DBS Bank คาดการณ์ว่าเศรษฐกิจจีนจะเติบโตได้ถึง 9% ในปี 56 จาก 7.8% ในปีนี้ ซึ่งส่วนนี้จะหนุนให้ราคาสินค้าโภคภัณฑ์ที่จีนเป็นผู้บริโภครายใหญ่ เช่น เหล็ก,ปิโตรเคมี น้ำมัน ถ่านหิน ธัญพืช ฯลฯ กระเตื้องขึ้น 
ส่วนการเมืองไทยคาดว่าจะยังไม่มีปัญหารุนแรงในช่วงสั้น (แต่ระยะกลางยังเสี่ยงกับประเด็นที่อ่อนไหวมากคือการแก้ไขรัฐธรรมนูญ) 
กลยุทธ์การลงทุนหลัก ยังคงแนะนำให้ถือ/ซื้อเมื่ออ่อนตัว โดยให้แนวต้านถัดไปอยู่ที่ 1,370 หรือ 1,380 จุด แต่หากอ่อนตัวหลุด 1,340 จุดดูไม่ค่อยดี พอร์ตที่มีเงินสดเหลืออยู่น้อยควรลดพอร์ตตาม เพราะมีโอกาสที่ตลาดจะปรับฐานใหญ่ หุ้นพื้นฐานแนะนำวันนี้เป็น HMPRO
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
BTS          มูลค่าการซื้อขาย 1,144 ล้านบาท ปิด  6.75 บาท ลดลง 0.10 บาท (-1.46%)  
BBL         มูลค่าการซื้อขาย 1,022 ล้านบาท ปิด 196.00 บาท เพิ่มขึ้น 1.50 บาท (+0.77%)  
THCOM   มูลค่าการซื้อขาย  927 ล้านบาท ปิด 22.00 บาท ลดลง 2.30 บาท (-9.47%)  
KBANK    มูลค่าการซื้อขาย  896 ล้านบาท ปิด 192.50 บาท ลดลง 1.50 บาท (-0.77%)  
CPF         มูลค่าการซื้อขาย  764 ล้านบาท ปิด  35.00 บาท เพิ่มขึ้น 0.25 บาท (+0.72%)